Keňa

**Keňa**, dlhý tvar **Kenská republika**, je prímorský štát vo východnej Afrike pri brehoch Indického oceánu. Susedí na západe s Ugandou (933&nbsp;km), na severozápade s Južným Sudánom (232&nbsp;km), na severe s Etiópiou (861&nbsp;km), na východe so Somálskom (682&nbsp;km) a na juhu s Tanzániou (769&nbsp;km). Keňa je prezidentskou republikou a hlavné mesto je Nairobi. Krajina je pomenovaná po vrchu (presnejšie: masíve) Keňa (angl. Mount Kenya) (), ktorý sa nachádza v centrálnej časti a je najvyšší v Keni.

## Názov
Do 60. rokov 20. storočia bol slovenský názov *Kenja*, tiež sa používali výrazy *Kénia* a *Kenia*.

## Dejiny
Dejiny Kene siahajú milióny rokov do minulosti; vo Veľkej priekopovej prepadline pri jazere Turkana boli objavené jedny z najstarších skamenelín ľudských bytostí Homo habilis a Homo erectus, staré 2,6 miliónov rokov.

Od najstarších čias lákalo obchodníkov kenské pobrežie a už v 8. storočí vznikli prvé pobrežné obchodné osady, zakladané Arabmi. Koncom 15. storočia vstúpili na toto územie Portugalci a v druhej polovici 17. storočia získal vplyv v oblasti ománsky imám. V polovici 18. storočia sa väčšina pobrežia dostala pod nadvládu ostrova Zanzibar. Zanzibarský sultán prenajal v roku 1895 pôdu Britom a ich vplyv sa rýchlo rozšíril i do vnútrozemia, ktoré bolo následne vyhlásené za britský Východoafrický protektorát. Do roku 1904 bol spravovaný spoločne s Ugandou.

Prisťahovalo sa tu veľa Európanov, osídlilo vysočinu a zmocnilo sa územia Kikujov a Luov, aby tu mohli pestovať kávu a čaj. Briti využívali lacnú africkú pracovnú silu na výstavbu železnice a stráženie plantáží. V roku 1920 bola vyhlásená za britskú korunnú kolóniu. Nespokojnosť Keňanov prerástla v rokoch 1952 až 1959 do teroristickej vzbury tajnej nacionalistickej spoločnosti Mau-Mau, pri ktorej zomreli tisíce Keňanov. V roku 1962 získala krajina vnútornú samosprávu a v decembri 1964 sa stala nezávislou republikou.

## Politika
Keňa je pluralitná republika členom Commonwealthu a OSN. Prezident republiky je volený každých 5 rokov parlamentom. Prvým prezidentom bol africký nacionalista Jomo Kenyatta, ktorý podporoval spoluprácu s vyspelými krajinami, čo zlepšilo hospodárstvo v Keni. Kenyatta zomrel v roku 1978 a jeho nástupcom sa stal Daniel Arap Moi, ktorý pokračoval v zjednocovaní a napredovaní krajiny. Neskôr bol prezidentom Uhuru Kenyatta.

Súčasným prezidentom je od roku 2022 William Ruto. V auguste 2022 vyhral voľby s 50,49% hlasov. Druhý v poradí bol Raila Odinga. Ruto bol v rokoch 2013 až 2022 viceprezident.

## Administratívne členenie
Na základe novej ústavy z roku 2010 bolo založených 47 okresov, ktoré majú vlastné zastupiteľstvo a priamo voleného okresného guvernéra.

Do roku 2010 bola Keňa rozdelená na 8 provincií a 71 dištriktov:

## Topografia
thumb|Topografická mapa Kene
náhľad|Mount Kenya

### Podnebie
Keňa je v rovníkovej a monzúnovej oblasti, pri pobreží je horúce a vlhké podnebie, na severe a severovýchode sú púšte a polopúšte. Obdobie dažďov sa vyskytuje od marca do mája a v novembri a decembri. Ročné úhrny zrážok sú pri pobreží 1 100&nbsp;mm, v Mombase 1 086&nbsp;mm, v Nairobi 725&nbsp;mm a vo vnútrozemí 500 až 1 000&nbsp;mm. Na náveterných svahoch hôr sú ročné úhrny zrážok až 1 500&nbsp;mm a v najvyšších polohách (nad ) padá i sneh. 

Najteplejšími mesiacmi sú február a marec, najchladnejšími jún a júl, hoci rozdiel teplôt je do 7&nbsp;°C. Pobrežie Indického oceánu má cez deň okolo 30&nbsp;°C, Mombasa 29&nbsp;°C a okolo 22&nbsp;°C v noci. Na severe v oblasti púští presahujú denné teploty 35&nbsp;°C, na plošinách okolo 25&nbsp;°C, v Nairobi 23&nbsp;°C (14&nbsp;°C v noci). Priemerná vlhkosť vzduchu je v Nairobi 72 % a v Mombase 81 % a priemerná ročná teplota mora v Mombase je 27&nbsp;°C.

## Príroda
V nadmorskej výške do  prevládajú savany. Vo vnútrozemí sú väčšinou stepi alebo savany, na východe od jazera Turkana už púšte a polopúšte. Na pobreží a v západnej časti sa vďaka vyšším zrážkam nachádzajú husté tropické pralesy. Vo vyšších polohách nad  je nižšia, horská vegetácia.

V Keni je mnoho národných parkov a rezervácií, najznámejšie sú Masai Mara či Národný park Tsavo. Žije tu najmä lev, slon africký, žirafa, nosorožec, hroch obojživelný, byvol africký, zebra, gazela, gepard, leopard škvrnitý, antilopa, hyena škvrnitá a veľa rôznych druhov vtákov.

## Doprava
V zemi je riedka cestná a železničná sieť, čulý cestovný ruch zvyšuje podiel leteckej dopravy.

Keňa má 15 asfaltovaných letísk a 210 neasfaltovaných letísk. Hlavné letiská sú v Nairobi a v Mombase. Železničná sieť je riedka a dĺžka úzkorozchodných tratí dosahuje 2778&nbsp;km. Z celkových 63&nbsp;265&nbsp;km ciest je iba 8933&nbsp;km asfaltovaných. Hlavnou tepnou je cesta z Káhiry do Kapského Mesta a cesta z Mombasy do Lagosu. V Keni sa jazdí vľavo a maximálnou rýchlosťou je 100 km/h mimo obcí a 50 km/h v zastavaných oblastiach. 

## Obyvateľstvo
náhľad|Masajský kmeň
[alt=|náhľad|Stádo [Byvol africký|afrických byvolov v Keni]]
Obyvatelia Kene sa radia do 50 rôznych etnických skupín, z ktorých sú najpočetnejší Kikujovia a Masajovia. Patria k negroidnej rase. Až 67 % obyvateľstva žije na vidieku, gramotnosť dosahuje 85,1 % a takmer 50 % populácie má do 20 rokov. Kresťanstvo vyznáva v mestách 60 % populácie, na vidieku prevláda animizmus. Menšinovo je zastúpený hinduizmus a islam.

V Keni je úradným jazykom angličtina a svahilčina, no hovorí sa aj arabsky a kmeňovými jazykmi.

### Mestá v roku [[2009]]

# Nairobi – 4 065 657 obyvateľov
# Mombasa – 795 174 obyv.
# Kisumu – 394 684 obyv.
# Nakuru – 276 263 obyv.
# Eldoret – 230 351 obyv.
# Ruiru – 225 794 obyv.
# Machakos – 166 367 obyv.
# Mewru – 146 986 obyv.
# Nyeri – 130 562 obyv.
# Kitale – 115 957 obyv.

### Školstvo
Kenský školský systém je podobný nášmu a zahŕňa 4 stupne:
* materská škola – trvá 3 roky
* základná škola – 8 rokov (85 % detí)
* stredná škola – 4 roky (24 %)
* univerzita – 4 až 6 rokov (2 %)

Najznámejšou a najväčšou kenskou univerzitou je univerzita v Nairobi (University of Nairobi), ktorá mala v roku 2002 22&nbsp;000 študentov. Bola postavená v roku 1956, ale až od roku 1970 je univerzitou.

## Ekonomika
[náhľad|Hlavné mesto [Nairobi]]
Turistický ruch a prírodné bohatstvo má za následok na africké pomery nadpriemerný HDP na obyvateľa – okolo 1500 USD. Dovážajú sa väčšinou suroviny a stroje. 75 % všetkých Keňanov je zamestnaných v poľnohospodárstve a len zvyšných 25 % pracuje v továrňach alebo službách. Keňa je najväčším producentom kávy v Afrike. Keňa má veľký štátny dlh, ktorý spôsobuje nárast nepokojov, ktoré vyvoláva i vysoká nezamestnanosť (50 %), zvyšovaná utečencami zo Somálska. V Keni sa od roku 1963 platí kenským šilingom, ktorý sa delí na 100 centov a ktorý je najsilnejšou menou vo východnej Afrike.

V 20. rokoch 21. storočia poľnohospodárstvo tvorilo približne 20% HDP aj keď len približne 10% rozlohy je na to vhodnej. Čaj a čerstvé kvety sú hlavné exportné poľnohospodárske suroviny spolu so sisalom, bavlnou, ovocím a zeleninou. Káva bývala dôležitým produktom, ale jej význam klesá. Priemyselnej je Keňa najrozvinutejšou krajinou Východnej Afriky.

Keňa produkuje skoro všetku elektrinu z obnoviteľných zdrojov, geotermálna energia tvorí skoro polovicu a vodná približne pätinu výroby. Elektrifikácia je na vzostupe, ale vidiecke oblasti nie sú ešte úplne pokryté.

## Ochrana prírody
thumb|Krajina v Národnom parku Tsavo
V Keni je celkom 35 národných parkov a rezervácií, z ktorých najznámejšie sú Masai Mara, Národný park Meru, Mount Kenya, 
a Národný park Tsavo.

## Štatistiky
* dĺžka hraníc: 3477 km
* dĺžka pobrežia: 536 km

## Zdroj
* 

## Referencie

## Iné projekty


Kategória:Členovia AÚ
Kategória:Členovia Commonwealthu
Kategória:Členovia OSN
Kategória:Štáty v Afrike
Kategória:Vzniklo v 1963